UGANKE

1. Petindvajset jih koraka,  
a drugačne je prav vsaka,  
kdor dodobra jih spozna,  
je med knjigami doma.

2. Trata z njo je posejana,  
zajčku je najslajša hrana.  
Le tri liste si obleče,  
štiri najdeš z malo sreče.

3. V kotu pod stropom potrpežljiv ribič vidi.  
V mrežo tanko nekaj lovi.

4. Najprej v solati,  
nato zlate zvezde na trati,  
a na koncu ostanejo le še beli padalci.

5. Včasih je črn, včasih je bel,  
kdor ni presit, ga je zmeraj vesel.

6. Sem in tja, sem in tja,  
čez razgrnjen kos blaga,  
piha, puha,  
peče, peče,  
kar ni gladko, poravna.

7. Večje so kot race  
in bele kot labodi,  
po dvorišču našem  
kar šest jih v vrsti hodi.

8. Jo roka drži,  
jo metla žgečka,  
ko vse naloži,  
bolj čista so tla.

9. Trde so, a ne kot kamen,  
so pečene, a niso kruh,  
ko prispejo do zidarja,  
ta iz njih zidove ustvarja.

10. Če so češnje previsoko  
in jih ne dosežeš s tal,  
kaj prislonil boš ob vejo,  
da jih lažje boš obral?

11. Lučko prižiga, z lučko leti  
skozi prelepe poletne noči.

12. Beli zobje, pa še črni so vmes,  
trebuh raztegne, te vabi na ples.

13. Zakrivljeni kremplji, velike oči,  
podnevi se skriva, ponoči lovi,  
podnevi je tiho, ponoči skovika,  
meso ima rada, je zrnje ne mika.

14. Včasih moker, včasih suh,  
včasih rahel kakor puh,  
včasih trd in zaledenel,  
sprva vedno čisto bel.

15. Ježek zeleni te pika v dlani,

nato pa rjavi možiček pokuka na dan.

16. Rdeča, črno pikasta gospodična,

med hroščki najlepša, najbolj mična.

17. Gospodična zelena, na robu bazena,

je športnica prava, ki najboljše v prsnem slogu plava.

18. Zlatolase deklice, sonca ljubke sestrice.

Samo ponoči svetijo, po nebu se sprehajajo,

v oblekah zlatih rajajo.

19. Beli cvetovi krasijo drevesa,

rdeči plodovi pa tvoja ušesa.

**REŠITVE:**

**1. abeceda, 2. deteljica, 3. pajek, 4. regratove lučke, 5. kruh, 6. likalnik, 7. goske, 8. smetišnica, 9. opeka, 10. lestev, 11. kresnička, 12. harmonika, 13. sova, 14. sneg, 15. kostanj, 16. pikapolonica, 17. žaba, 18. zvezdice, 19. češnja**